
 26.2.2021
 BG
 Официален вестник на Европейския съюз
 L 68/149
 РЕГЛАМЕНТ ЗА ИЗПЪЛНЕНИЕ (ЕС) 2021/342 НА КОМИСИЯТА
 от 25 февруари 2021 година
 за повторно налагане на окончателно антидъмпингово мито върху вноса на някои видове приготвена или консервирана сладка царевица на зърна с произход от Кралство Тайланд, що се отнася до River Kwai International Food Industry Co., Ltd, след възобновяване на междинния преглед в съответствие с член 11, параграф 3 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9, параграф 4, член 11, параграфи 2 и 3 и член 14, параграф 1 от него,
 като има предвид, че:
 1. Процедура
 1.1. Предходни разследвания и действащи мерки
 (1)
 С Регламент за изпълнение (ЕС) No 875/2013 (2) Съветът повторно наложи окончателните антидъмпингови мерки върху вноса на някои видове приготвена или консервирана сладка царевица на зърна с произход от Тайланд след преглед с оглед изтичане на срока на действие на мерките.
 (2)
 След искане, подадено на 14 февруари 2013 г. от River Kwai International Food Industry Co., Ltd (RK), производител износител от Тайланд, Комисията обяви започването на частичен междинен преглед в съответствие с член 11, параграф 3 от основния регламент, чийто обхват е ограничен до разглеждане на дъмпинга, доколкото заявителят е засегнат от него.
 (3)
 В хода на разследването Комисията установи, че обстоятелствата, въз основа на които са били наложени действащите мерки, са се променили, и че тези промени са с дълготраен характер.
 (4)
 По-специално Комисията установи, че променените обстоятелства са свързани с промени в продуктовата гама на RK. Тези промени оказват пряко въздействие върху производствените разходи. С оглед на резултатите от разследването Комисията счете за целесъобразно да измени антидъмпинговото мито, приложимо към вноса от страна на RK на продукта, предмет на прегледа (3).
 (5)
 На 24 март 2014 г. Съветът прие Регламент за изпълнение (ЕС) No 307/2014 (4) („регламента от 2014 г.“) за изменение на Регламент за изпълнение (ЕС) No 875/2013 за налагане на окончателно антидъмпингово мито върху вноса на някои видове приготвена и консервирана сладка царевица на зърна с произход от Тайланд след междинно преразглеждане съгласно член 11, параграф 3 от Регламент (ЕО) No 1225/2009 на Съвета (5).
 (6)
 С регламента от 2014 г. приложимото за RK антидъмпингово мито върху вноса на някои видове приготвена или консервирана сладка царевица на зърна с произход от Тайланд бе намалено от 12,8 % на 3,6 %.
 (7)
 След възобновяването на това разследване срокът на действие на мерките бе удължен с Регламент за изпълнение (ЕС) 2019/1996 на Комисията (6) („регламента от 2019 г. за преглед с оглед изтичане на срока на действие на мерките“) за налагане на окончателно антидъмпингово мито върху вноса на някои видове приготвена или консервирана сладка царевица на зърна с произход от Кралство Тайланд след преглед с оглед изтичане на срока на действие